Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Kwanza kabisa teknolojia imeleta faida katika shule za sekondari hasa wanaposoma. Wanafunzi hutumia kompyuta kufanya utafiti katika mambo wanayofanya ya kimasomo. Wanafunzi wanatumia kompyuta kutafuta mambo mbalimbali wasiyoyafahamu. 
Faida nyingine ni kuwa wanafunzi wanatumia kompyuta wakati wa kusoma hata kama wako mbali na walimu wao. Hata wakati wa mapumziko wanafunzi huweza kuendelea na masomo yao wakiwa nyumbani katika mitandao ya kisasa. 
Teknolojia imewawezesha walimu wa sekondari pia kuchapisha mitihani ya wanafunzi. Walimu huchapisha mitihani mara kwa mara na kuwapa wanafunzi ili kujua kama wanayofundishwa wanashika kwenye akili au wako shuleni kupitisha muda.
Teknolojia imewawezesha wanafunzi wa sekondari kujua kufanya kazi tofauti tofauti kama ya uchapishaji. Pindi mwanafunzi anaposoma kompyuta basi baadaye humuezesha hata katika kutafuta kazi maana atakuwa anaijua jinsi kompyuta inavyotumika. 
Vivyo hivyo teknolojia ina madhara katika shule za sekondari. Kwanza kabisa ni simu kati ya wanafunzi. Wanafunzi hutumia simu vibaya. Huchakura video mbaya mbaya ambazo huziangalia na kumpelekea mwanafunzi kushika tabia hiyo na huwa vigumu kuiacha. Kwa kimombo zinaitwa ponographic films. 
Teknolojia imewafanya wanafunzi wengi kuwa wezi maana wanajua njia zote za kupitia katika M-pesa na jinsi ya kutoa, kusambaza pesa kutoka kwa mtu mwingine hadi kwenye simu zao. 
Teknolojia imewafanya wanafunzi wengi kuanguka katika mitihani yao kwa sababu huwa hawana muda wa kudurusu vitabu vyao. Kila wanapopata nafasi ni simu au televisheni ambapo labda baada miaka minne mwanafunzi huanguka mtihani wake wa mwisho.
Teknolojia imewafanya hata wanafunzi wengi wa sekondari kuacha shule hasa wasichana. Mtoto wa kike anapopata fursa ya kuwa na simu basi hutumia vibaya kwa kuzungumza na watu wasio wa umri wake bora atumiwe pesa kwa M-pesa ambapo baada ya muda hivi, msichana anapachikwa mimba na inambidi kuacha shule ili alishughulikie kitoto chake.
Teknolojia imewafanya wanafunzi wengi kubadili hata mitindo yao ya mavazi. Wanafunzi wengi huiga jinsi watalii wanavyo vaa ili waonekane hawajaachwa nyuma pia. Hali hii imepelekea hata kuvunja kwa mila na desturi katika jamii tofauti tofauti. 
Teknolojia imewafanya wanafunzi wengi kutoshiriki katika namna mbali mbali za mitindo maana wao wamezoea kompyuta tu. Hata bila kompyuta basi wanafunzi huboeka sana. 
Teknolojia imewafanya wanafunzi wengi wa sekondari kuwa wavivu na kuandika kazi wanapopewa na walimu wao maana wamezoea kutumia mitandao ya kisasa kama kompyuta.
0721620995